Notificamus his litteris, quod Haymo Presbyter villæ sancti Benigni, cum magis quam jus erat, aut prædecessores ejus acceperant in decimis ejusdem villæ vellet accipere, cum Garnerio, qui tunc eidem loco præerat, coram Domno Gerardo Abbate venit, statutumque est, ut quartam partem solummodo de decimis frumenti, et avenæ acciperet. Porro media pars Baptisterii, mediaque pars sperarum eidem pro Presbytero concessa est, quatinus Monacho fidelis existeret. Hæc idem Presbyter laudavit, et spopondit nil ultra quam sui juris esset, accipere: Domno Gerardo Abbate, Garnerio Priore sancti Benigni, Ricardo Præposito, et Poncio, cæterisque nonnullis præsentibus.